CELEX: 62017TN0646
Language: sk
Date: 2017-09-22 00:00:00
Title: Vec T-646/17: Žaloba podaná 22. septembra 2017 – Addition a i./Jednotná rada pre riešenie krízových situácií

20.11.2017   
            
            
               SK
            
            
               Úradný vestník Európskej únie
            
            
               C 392/37
            
         Žaloba podaná 22. septembra 2017 – Addition a i./Jednotná rada pre riešenie krízových situácií
   (Vec T-646/17)
   (2017/C 392/46)
   Jazyk konania: španielčina
   
      Účastníci konania
   
   
      Žalobkyne: Addition Sicav, SA (Madrid, Španielsko), Allocation Sicav, SA (Madrid), Fundación Rafael de Pinto (Madrid), Chart Inversiones Sicav, SA (Madrid) a Match Ten Inversiones Sicav, SA (Madrid) (v zastúpení: M. Romero Rey a I. Salama Salama, advokáti)
   
      Žalovaná: Jednotná rada pre riešenie krízových situácií
   
      Návrhy
   
   Žalobkyne navrhujú, aby Všeobecný súd:
   
               —
            
            
               v súlade s článkom 263 ZFEÚ zrušil rozhodnutie SRB/EES/2017/08 Jednotnej rady pre riešenie krízových situácií zo 7. júna 2017 prijať opatrenie na riešenie krízovej situácie v prípade banky Banco Popular Español, S.A,
            
         
               —
            
            
               v súlade s článkami 340 ods. 2 ZFEÚ a 41 ods. 3 Charty základných práv Európskej únie zaviazal Jednotnú radu pre riešenie krízových situácií na náhradu škody spôsobenej žalobkyniam vo výške nominálnej hodnoty dlhopisov, aktualizovanej k dátumu prijatia rozhodnutia, zvýšenej o úroky z omeškania od uvedeného dátumu do okamihu zaplatenia príslušnej náhrady,
            
         
               —
            
            
               v súlade s článkami 133 a 134 Rokovacieho poriadku Všeobecného súdu zaviazal Jednotnú radu pre riešenie krízových situácií na náhradu trov tohto konania.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.